คิดว่าหลายคนสับสนกับคำนี้ นิยามตามความคิดผม ถ้าตามร้านอาหารทั่วไป เรียกพ่อครัวมีหน้าที่จัดการด้านเมนู วัตถุดิบ จนถึงทำรสชาติของอาหาร แต่ถ้าในระดับโรงแรม พ่อครัวอาจมีหลายตำแหน่งได้   ขึ้นอยู่กับขนาดของโรงแรมว่าระดับไหน กี่ดาว  ส่วนเชฟหมายถึงนักบริหารด้านอาหาร จะอยู่ตามร้านอาหารขนาดใหญ่หรือโรงแรมที่มีโครงสร้างของธุรกิจใหญ่โต และมีพนักงานหลายตำแหน่ง เช่น  คัดสรรวัตถุดิบ จัดการด้านคุณภาพอาหาร เชฟจะต้องบริหารทุกตำแหน่งให้ออกมาสมบูรณ์ ตามมาตรฐานของโรงแรมนั้น  ดังนั้น เชฟนอกจากจะเก่งด้านอาหารแล้วต้องมีหน้าที่บริหารอีกด้วย